Testosteronul este cel mai important hormon masculin, având un rol esențial în dezvoltarea rapidă a caracteristicilor de tip masculin în perioada pubertății: dezvoltarea musculară, creșterea părului, aprofundarea vocii și creșterea caracteristicilor sexuale masculine.
Atunci când perioada pubertății încetează, testosteronul continuă să joace un rol important în dezvoltarea bărbaților. Practic, cu ajutorul acestui hormon, se asigură o bună funcționare a organismului, de la libidoul unui bărbat, până la starea lui de spirit, iar când nivelul de testosteron este scăzut, acesta poate avea un impact negativ asupra sănătății emoționale și fizice. Medicii susțin că simptomele scăzute ale testosteronului se pot manifesta în moduri diferite la bărbați, la orice vârstă, dar afectează în primul rând bărbații cu vârsta de peste 40 de ani. Acestea se pot manifesta treptat în timpul unei perioade lungi de timp, deci bărbații nu observă deseori schimbările subtile și nu le consideră ca reprezentând o problemă. Simptome ale deficitului de testosteron la bărbații peste 40 de ani sunt: libido scăzut, tulburări de erecție, volum redus de material seminal, căderea părului. Calviția, de exemplu, este o etapă naturală pentru cei mai mulți bărbați, odată ce aceștia înaintează în vârstă. Cu toate acestea, bărbații cu un nivel scăzut de testosteron pot observa pierderea părului corporal și facial. De asemenea, senzația de oboseală resimțită tot mai des și care se manifestă pe perioade mai lungi de timp, în ciuda unui program de somn regulat sau resimțirea unui nivel scăzut de energie pot fi semne ale unui deficit de testosteron în organism. Deoarece în perioada pubertății testosteronul este cel care are un rol important în constituirea masei musculare, un nivel scăzut de testosteron reflectă, implicit o scădere a tonusului muscular.